
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Υ 741 (1) 


Επανακήρυξη ή επαναφορά του Νομού Μεσσηνίας στην Κατάσταση Πο¬ 
λιτικής Κινητοποίησης (έκτακτης Ανάγκης). 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις των άρθρων 18 παρ. 3 και 5, 22 παρ. 3 και 112 
παρ. 1 του Συντάγματος. 

2. Το Ν.Δ/γμα 17/1974 «περί ΠΣΕΑ» και ιδιαίτερα τα άρθρα 2, 
παρ. 5, 13, 19, 20, 21, 22 και 23 αυτού. 

3. Την αριθμ. Γ.Υ. 166/11 Ιουλίου 1989 πρόταση του Υπουργού 
Εσωτερικών. 


4. Την αριθ. 200836/11 Ιουλίου 1989 εισήγηση του Αρχηγού του 
Γενικού Επιτελείου Εθνικής Άμυνας. 

5. Τις αριθ. Φ 311.1/637/13.9.1986 και Φ 311.1/ΟΙΚ 267/ 
28.6.89 αποφάσεις του τέως Νομάρχη Μεσσηνίας με τις οποίες κηρύ¬ 
χθηκε ο Νομός Μεσσηνίας σε κατάσταση έκτακτης ανάγκης και ήρθη η 
ανωτέρω κατάσταση αντίστοιχα. 

6. α. Το γεγονός ότι πλέον βάσιμα εκτιμάται ότι δεν έχουν εκλείψει 
ακόμη οι μεγάλες και σοβαρές ανάγκες που έχουν προκόψει από τις 
εκτεταμένες και σοβαρές καταστροφές που δημιούργησε ο μεγάλος σει¬ 
σμός το 1986 στη περιοχή του Δήμου Καλαμάτας και των Κοινοτήτων 
του Νομού Μεσσηνίας. 

β. Καθώς επίσης το γεγονός ότι εξακολουθούν να υφίστανται για 
τους κατοίκους του Δήμου Καλαμάτας και των λοιπών περιοχών του 
Νομού σοβαρές ανωμαλίες και επείγουσες κοινωνικές ανάγκες. Ιδιαί¬ 
τερα το γεγονός ότι η απόφαση του τέως Νομάρχη να άρη αδικαιολό¬ 
γητα το καθεστώς της έκτακτης ανάγκης στο Νομό, έχει δημιουργήσει 
μεγάλη Κοινωνική αναστάτωση και ανωμαλία στους πληγέντες από το 
σεισμό κατοίκους του Νομού και εξ’ αυτού του λόγου εγκυμονεί σοβαρό¬ 
τατους κινδύνους για τη δημόσια υγεία και κοινωνική και οικονομική 
ζωή των σεισμοπλήκτων του Νομού, αποφασίζουμε: 

1. Κηρύσουμε εκ νέου το Νομό Μεσσηνίας σε κατάσταση Πολιτικής 
Κινητοποίησης (έκτακτης ανάγκης) και εξουσιοδοτούμε με τη παρούσα 
τους συναρμόδιους Υπουργούς Εσωτερικών, Υγείας Πρόνοιας και Κοι¬ 
νωνικών Ασφαλίσεων ΠΕΧΩΔΕ, Οικονομικών, Δημόσιας Τάξης κα¬ 
θώς και των Νομάρχη Μεσσηνίας όπως λάβουν τα αναγκαία μέτρα 
προς εκπλήρωση της αποστολής της Πολιτικής Κινητοποίησης, ιδιαί¬ 
τερα να ενεργούν πολιτική επιστράτευση του προσωπικού, επιτάξεις, 
εκμισθώσεις, των μέσων και της εργασίας, επιβολή δεσμεύσεων και πε¬ 
ριορισμών, επί των πάσης φύσεως αγαθών και πόρων και κάθε άλλο μέ¬ 
τρο που θα κριθεί αναγκαίο για την ικανοποίηση επειγουσών κοινωνι¬ 
κών αναγκών της πληγείσης από το σεισμό του 1986 περιοχής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Ιουλίου 1989 

Ο ΠΡΩΘΥΠΟΥΡΓΟΣ 

ΤΖΑΝΝΗΣ ΤΖΑΝΝΕΤΑΚΗΣ 

--♦- 

Αριθ. 16815/Ζ2/1916 (2) 

Διορισμός των μελών του Διοικητικού Συμβουλίου της ΕΡΤ Α.Ε. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά όρ¬ 
γανα». 

2. Τις διατάξεις του άρθρου 6 παρ. 2 του Ν. 1730/87 «Ελληνική 
Ραδιοφωνία - Τηλεόραση Ανώνυμη Εταιρεία (ΕΡΤ Α.Ε.). 

3. Τις διατάξεις του Ν.Δ. 216/74 «Περί συστάσεως Υπουργείου 
Προεδρίας Κυβερνήσεως». 

4. Τις διατάξεις του Π.Δ, 381/77 «Περί οργανισμού της παρά τω 
Υπουργείω Προεδρίας Γενικής Γραμματείας Τύπου και Πληροφοριών», 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


όπως συμπληρώθηκαν και τροποποιήθηκαν με το Π.Δ. 809/78. 

5. Την υποβληθεΐσα παραίτηση των μελών του Δ.Σ. της ΕΡΤ Α.Ε. 
προς τον Υπηρεσιακό Υφυπουργό Προεδρίας Δ. Γκλαβά. 

6. Την ανάγκη ευρύθμου λειτουργίας της ΕΡΤ ΑΕ, αποφασί¬ 
ζουμε: 

1. Διορίζουμε ως μέλη του Διοικητικού Συμβουλίου της ΕΡΤ Α.Ε¬ 
τους κάτωθι: 

α. Προκοπήν Παυλόπουλον (Καθηγητήν Νομικής Σχολής του I Ιανε- 
πιστημίου Αθηνών), ως Αντιπρόεδρον. 

β. Δημήτριον Παναγιώτου (Δημοσιογράφον) ως μέλος. 

γ. Διαγόραν Χρονόπουλον (Σκηνοθέτην) ως μέλος. 

δ. Γεώργιον Χατζόπουλον (Διευθυντήν Ο.Τ.Ε.) ως μέλος. 

2. Η κατά τα λοιπά σύνθεση των μελών του Δ.Σ. της ΕΡΤ Α.Ε. όσον 
αφορά τα δύο μέλη τα οποία εκλέγονται αντιστοίχους από την Δευτερο¬ 
βάθμια Συνδικαλιστική Οργάνωση των εργαζομένων στην ΕΡΤ Α.Ε. 
και από την Α.Σ.Κ.Ε. Τηλεθεατών - Ακροατών δεν θίγεται με την πα¬ 
ρούσα απόφαση, εξακολουθούν δε να κατέχουν τις δύο αυτές θέσεις, μέ¬ 
χρι λήξεως της θητείας τους τα ήδη εκλεγμένα μέλη. 

3. Η θητεία των μελών του Δ.Σ. της ΕΡΤ Α.Ε. που διορίζονται με 
την παρούσα απόφαση είναι τριετής. 

4. Η παρούσα απόφαση να δημοσιευθεί στην Εφημερίδα της Κυβερ- 
νήσεως. 

5. Η ισχύς της παρούσης άρχεται από σήμερα. 

Αθήνα, 10 Ιουλίου 1989 

Ο ΥΠΟΥΡΓΟΣ 

Αθ. ΚΑΝΕΛΛΟΠΟΥΛΟΣ 
-+- 


Αριθ. 1080243/1416/0013 (3) 

Αύξηση χρηματικών ποσών που καταβάλλονται σε δικαιούχα πρόσωπα 
χωρίς τη προσκόμιση πιστοποιητικού φόρου κληρονομιάς. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 4 του άρθρου 107 Ν.Δ. 118/73 
(ΦΕΚ.202 Α'), όπως αυτή προστέθηκε με τις διατάξεις της παρ. 3 του 
άρθρου 19 Ν. 1731/87 (ΦΕΚ 161 Α’). 

2. Το γεγονός της μεταβολής των δημοσιονομικών συνθηκών, κατά 
το χρονικό διάστημα από τη θέσπιση της πιο πάνω διάταξης της παρ. 3 
του άρθρου .19 Ν. 1731/1987, αποφασίζουμε: 

1. Το ποσό των 50.000 δραχμών, που προβλέπεται από τη διάταξη 
της παρ. 4 του άρθρου 107 Ν.Δ. 118/73 (ΦΕΚ.202 Α'), όπως αυτή 
θεσπίστηκε με τη διάταξη της παρ. 3 του άρθρου 19 Ν. 1731/87 
(ΦΕΚ.161 Α'), αυξάνουμε σε 150.000 δραχμές. 

2. Η απόφαση αυτή να δημοσιευθεί στην Εφημερίδα της Κυβερνή- 
σεως και θα ισχύσει από τη δημοσίευσή τους. 

Αθήνα, 10 Ιουλίου 1989 

Ο ΥΠΟΥΡΓΟΣ 

ΑΝΤ. ΣΑΜΑΡΑΣ 

- + - 

Αριθ. 160 58 (4) 

Δημοσίευση στην Εφημερίδα της Κυβέρνησης της από 12.6.89 ΣΣΕ 
για τους όρους αμοιβής και εργασίας των εργατών και εργατριών 
που απασχολούνται στα Βαφεία - Καθαριστήρια. - Μηχανικά και 
Ηλεκτρικά Πλυντήρια -Λευκαντήρια - Φινιριστήρια - Στεγνωτήρια 
και Σιδηρωτήρια Ενδυμάτων και κάθε είδους ρουχισμού όλης της 
χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από τα Ν.Δ. 3755/57, 186/69, 1198/72 και 73/74, απο¬ 
φασίζουμε: 

Να δημοσιευθεί στην Εφημερίδα της Κυβέρνησης η πιο πάνω ΣΣΕ, η 
οποία μας κατατέθηκε την 22.6.89 και συντάχθηκε το υπ’ αρ. 155 


πρακτικό καταθέσεως, της οποίας το περιεχόμενο έχει ως εξής: 

ΚΛΑΔΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
Για τους όρους αμοιβής και εργασίας των εργατών και εργατριών που 
απασχολούνται στα Βαφεία - Καθαριστήρια - Μηχανικά και Ηλε¬ 
κτρικά Πλυντήρια - Λευκαντήρια - Φινιριστήρια - Στεγνωτήρια και 
Σιδηρωτήρια Ενδυμάτων και κάθε είδους ρουχισμού όλης της Χώ- 
ρας. 

Στην Αθήνα σήμερα 12 Ιουνίου 1989 συνήλθαν στα γραφεία της Πα¬ 
νελλήνιας Ομοσπονδίας των καταστημάτων Στεγνοκαθαριστηρίων - 
Ταπητοκαθαριστηρίων - Σιδηρωτηρίων - Βαφείων - Πλυντηρίων και 
συναφών Επαγγελμάτων στην οδό Σοφοκλέους αριθ. 47 στο β' όροφο, 
οι υπογεγραμμένοι εκπρόσωποι 1) Ζωχιός Σπύρος, 2) Γαβριελάτου 
Χριστίνα, 3) Κουμουνδούρος Νικόλαος της Πανελλήνιας Ομοσπονδίας 
Στεγνοκαθαριστηρίων - Ταπητοκαθαριστηρίων - Σιδηρωτηρίων - Βα¬ 
φείων - Πλυντηρίων και συναφών Επαγγελμάτων και ο Ανδρεσάκης 
Παναγιώτης και ο "Γάτας Ευστράτιος Πρόεδρος και Γεν. Γραμματέας 
αντίστοιχα της Ομοσπονδίας εργατών Βαφέων Ελλάδας, όλοι νόμιμα 
εξουσιοδοτημένοι για την υπογραφή αυτής της συλλογικής σύμβασης 
εργασίας με αποφάσεις των Διοικητικών τους Συμβουλίων, όπως φαίνε¬ 
ται από τις αντίστοιχες εξουσιοδοτήσεις τους που επισυνάπτονται στο 
πρωτότυπο της Συλλογικής Σύμβασης που θα κατατεθεί στο Υπουργείο 
Εργασίας και συμφώνησαν και έκαναν δεκτά τα εξής: 

I. Τα κατωτέρω όρια βασικών ημερομισθίων σε όλη τη χώρα των ερ¬ 
γατών και εργατριών που δουλεύουν στα Βαφεία, Καθαριστήρια, Μη¬ 
χανικά και Ηλεκτρικά Πλυντήρια, Λευκαντήρια, Φινιριστήρια, Στεγνω¬ 
τήρια και Σιδηρωτήρια ενδυμάτων και κάθε είδος ρουχισμού και εκτε- 
λούν τις εργασίες: Βαφής, καθαρισμό, πλύσιμο, λεύκανση, σούρωμα, σι¬ 
δέρωμα με κύλινδρο, υδραυλική πρέσσα ή οποιοδήποτε άλλο μηχάνημα 
σιδερώματος και τελειοποιήσεως ή επεξεργασίας ειδών ιματισμού, κα¬ 
θορίζονται με αυτή εδώ τη Συλλογική Σύμβαση όπως παρακάτω: 

1. Με την πρόσληψη κι αν έχουν συμπληρώσει τα 18 χρόνια της ηλι¬ 
κίας τους δρχ. 2.510 

2. Μετά δύο χρόνια από την πρόσληψη δρχ. 2.600 

3. Μετά 4 χρόνια από την πρόσληψη δρχ. 2.720 

4. Μετά 6 χρόνια από την πρόσληψη δρχ. 2.780 

5. Μετά 8 χρόνια από την πρόσληψη δρχ. 2.850 

6. Μετά 10 χρόνια από την πρόσληψη δρχ. 2.920 

7. Μετά 12 χρόνια από την πρόσληψη δρχ. 2.965 

8. Μετά 14 χρόνια από την πρόσληψη δρχ. 3.050 

9. Μετά 16 χρόνια από την πρόσληψη δρχ. 3.100 

10. Μετά 18 χρόνια από την πρόσληψη δρχ. 3.170 

Στους μισθωτούς της σύμβασης αυτή^ που έχουν 20 χρόνια πλήρη 
υπηρεσία στον ίδιο εργοδότη και μέχρι να συμπληρώσουν 25ετία, χορη¬ 
γείται προσαύξηση για πολυετή εργασία, ποσοστό 5% για κάθε χρόνο 
στο καθιερωμένο πιο πάνω τελευταίο κλιμάκιο των ημερομισθίων, 
όπως συμφωνούνται με την παρούσα. 

Τα παραπάνω συμφωνούμενα ημερομίσθια τά δικαιούνται οι κτενι- 
στές και κτενίστριες φλοκάτης, ανεξάρτητα αν οι υπηρεσίες είναι μέσα ή 
έξω από τους χώρους Βαφείων και Τυποβαφείων. 

2. Το επίδομα ανθυγιεινής εργασίας όπως καθορίστηκε με τις απο¬ 
φάσεις α/18/1962 του ΔΔΔΔ Αθήνας και β/16/1967 του ΔΔΔΔ Αθή¬ 
νας/πράξη καταθ. στο Ειρηνοδικείο Αθήνας 15Τ/22.1.1962/πράξη 
καταθ. στο Ειρηνοδικείο Αθήνας 25/1.4.1967 που κηρύχθηκε υπο¬ 
χρεωτική με την 51469/1967 απόφαση του Υπουρ. Εργασίας ΦΕΚ 
376/3.6.1967, το δικαιούνται οι εργαζόμενοι στους χώρους που ανα- 
φέρονται στις πιο πάνω αποφάσεις. Δηλαδή, το προσωπικό επιχειρή¬ 
σεων μηχανικών πλυντηρίων που απασχολούνται με την παραλαβή, 
διαλογή και πλύση του ακαθάρτου ιματισμού και στη συνέχεια με το 
σούρωμα και εργάζονται κάτω από τη γη ανεξαρτήτου ειδικότητας, θα 
παίρνουν 20% ανθυγιεινό επίδομα. 

β) Όσοι απασχολούνται στα τυποβαφεία οι οποίοι επεξεργάζονται 
χρωστική πάστα (τυπωτές). 

γ) Το ίδιο επίδομα ανθυγιεινής εργασίας με ποσοστό 20%, το δι¬ 
καιούνται αυτοί που απασχολούνται γενικά στα τυποβαφεία, φινιριστή- 
ρια και σιδερωτήρια υφασμάτων εφόσον τα τμήματα αυτά βρίσκονται ή 
στην ίδια αίθουσα του βαφείου ή σε διπλανές αίθουσες με την προϋπό¬ 
θεση όμως ότι δεν είναι χωρισμένες μεταξύ τους με τον τοίχο που να 
φτάνει μέχρι την οροφή. 

Ακόμα οι παραπάνω εργαζόμενοι δικαιούνται μια φιάλη γάλα-την 
ημέρα. 

Το επίδομα αυτό υπολογίζεται με ποσοστό 20% στο κατώτερο βα- 

σικό ημερομίσθιο κάθε κατηγορίας της παραγράφου I όπως συμφωνή- 
θηκε με αυτή εδώ τη σύμβαση. 

3. Χορηγείται επίδομα γάμου 10% στους άνδες και τις γυναίκες ανε¬ 
ξάρτητα αν ο άλλος σύζυγος ασκεί βιοποριστικό επάγγελμα ή συνταξιο- 
δοτείται. Το επίδομα αυτό όπως και όλα τα επιδόματα θα υπολογίζεται 
στο κατώτερο βασικό ημερομίσθιο κάθε κατηγορίας όπως συμφωνή- 
θηκε με την σύμβαση αυτή. Ο γάμος θα αποδεικνύεται μόνο με ληξιαρ¬ 
χική πράξη που οφείλει ο εργαζόμενος να προσκομίσει στον εργοδότη. 

4. Στις εργαζόμενες μητέρες χορηγείται με αίτησή τους άδεια χωρίς 
αποδοχές μέχρι 10 ημέρες μετά και πριν από την εξάντληση της δι¬ 
καιούμενης κανονικής τους άδειας σε περίπτωση αρρώστιας παιδιού 
τους ηλικίας μέχρι πέντε χρονών που θα αποδεικνύεται με την προσκό¬ 
μιση σχετικής ιατρικής βεβαιώσεως για τις ανάγκες νοσηλείας του παι¬ 
διού. Στις μητέρες με παιδιά ηλικίας μέχρι 2 χρονών το ημερήσιο ωρά¬ 
ριο θα είναι μειωμένο κατά μία ώρα. 

5. Σε όσους υπάγονται στην παρούσα σύμβαση εργαζομένους χορη¬ 
γείται σε περίπτωση γάμου άδεια 7 εργασίμων ημερών που είναι ανε¬ 
ξάρτητη από τυχόν δικαιούμενη κανονική άδεια στην οποία δεν συνυπο¬ 
λογίζεται. 

6. Η προϋπηρεσία αποδεικνύεται με πιστοποιητικό του εργοδότη 
στον οποίο εργάσθηκε ο μισθωτός, επαληθεύεται δε και από τα ασφαλι¬ 
στικά βιβλιάρια του ΙΚΑ. 

7. Σε όλους τους εργαζόμενους που υπάγονται σ’ αυτή τη σύμβαση 
χορηγούνται κάθε χρόνο δύο ενδυμασίες, μια καλοκαιρινή και μια χει¬ 
μωνιάτικη, φόρμες για τους άνδρες και μπλούζες για τις γυναίκες. Σε 
αυτούς που ασχολούνται σε εργασίες πλυσίματος, βαφής, κολλαρίσμα- 
τος, λευκάνσεως ανεξάρτητα από ειδικότητα και φύλο, χορηγείται από 
την επιχείρηση ένα ζευγάρι αδιάβροχα παπούτσια. Η κυριότητά τους 
παραμένει στον εργοδότη και αντικαταστώνται μόλις χαλάσουν. 

8. Η Α.Τ.Α. που κάθε φορά χορηγείται, υπολογίζεται στο κατώτερο 
βασικό ημερομίσθιο κάθε κατηγορίας όπως συμφωνήθηκε με αυτή τη 
σύμβαση. 

9. Οι εργοδότες που υπάγονται στις διατάξεις αυτής της συμβάσεως, 
χορηγούν υποχρεωτικά κατά την ημέρα της πληρωμής των αποδοχών 
εξοφλητική απόδειξη με πλήρη ανάλυση του είδους των αποδοχών και 
όλα τα στοιχεία που είναι απαραίτητα για την εκκαθάριση και την εξό¬ 
φληση. 

10. Αποδοχές ανώτερες από τις καθοριζόμενες με τη σύμβαση δεν 
μπορούν να μειωθούν. 

11. Η σύμβαση αυτή ισχύει από 1 Μαΐου 1989, 

Η Σ.Σ.Ε. να δημοσιευθεί στην Εφημερίδα της Κυβερνήσεως. 

Αθήνα, 11 Ιουλίου 1989 

Ο ΥΠΟΥΡΓΟΣ 

ΘΕΟΧ. ΠΑΠΑΜΑΡΓΑΡΗΣ 

ι· 

Αριθ. Γ6α/1807 (5) 

Χορήγηση άδειας άσκησης επαγγέλματος Κοινωνικού Λειτουργού στην 
Ποντικά Βασιλική του Ζήση. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/1807/6.7.1989 έχει χορηγηθεί στην Ποντικά Βα¬ 
σιλική του Ζήση άδεια άσκησης επαγγέλματος Κοινωνικού Λειτουργού.' 

Αθήνα, 6 Ιουλίου 1989 

Με εντολή Υπουργού 
Ο Διευθυντής 
X. ΠΑΠΑΔΟΠΟΥΛΟΣ 

-φ- 

Αριθ. Γ6α/1805 (6) 

Χορήγηση άδειας άσκησης επαγγέλματος Κοινωνικού Λειτουργού στην 
Παπαλέξη Αθηνά του Σωκράτη - Ταξιάρχη. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/1805/6.7.1989 έχει χορηγηθεί στην Παπαλέξη 


Αθηνά του Σωκράτη - Ταξιάρχη άδεια άσκησης επαγγέλματος Κοινω¬ 
νικού Λειτουργού. 

Αθήνα, 6 Ιουλίου 1989 

Με εντολή Υπουργού 
Ο Διευθυντής 

X. ΠΑΠΑΔΟΠΟΥΛΟΣ 

-♦- 

Αριθ. Γ6α/181 9 ' (7) 

Χορήγησή άδειας άσκησης επαγγέλματος Κοινωνικού Λειτουργού στην 
Μπιλιάνη Μαρία του Σταύρου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/1819/10.7.1989 έχει χορηγηθεί στην Μπιλιάνη 
Μαρία του Σταύρου άδεια άσκησης επαγγέλματος Κοινωνικού Λειτουρ¬ 
γού. , 

Αθήνα, 10 Ιουλίου 1989 

Με εντολή Υπουργού 
Ο Διευθυντής 

X. ΠΑΠΑΔΟΠΟΥΛΟΣ 

-φ- 

Αρ. Β3-330 (8) 

Εξουσιοδότηση για υπογραφή εγγράφων «Με εντολή Υπουργού στο 

«Γενικό Γραμματέα, Γενικό Γραμματέα Κρατικών Προμηθειών, 

προϊσταμένου Δ/νσεων, τμημάτων και αυτοτελών Γραφείων. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: · ί 

1. Τις διατάξεις των άρθρων 23, 25, 26, 27, 28 και 29 του Ν. 
1558/85 (ΦΕΚ 137/Α/85) «Κυβέρνηση και Κυβερνητικά όρ¬ 
γανα». 

2. Τις διατάξεις του Π.Δ. 397/88 (ΦΕΚ 185/Α/88) «Οργανισμός 
του Υπουργείου Εμπορίου». 

3. Τις διατάξεις του Π.Δ. 408/89 (ΦΕΚ 174/Α/89) «Τροποποί¬ 
ηση και συμπλήρωση του Π.Δ. 397/1988 «Οργανισμός του Υπουρ¬ 
γείου Εμπορίου, αποφασίζουμε: 

1. Εξουσιοδοτούμε τον Γενικό Γραμματέα, τους προϊσταμένους των 
Δ/νσεων και Τμημάτων: α) Εμπορικών Οργανώσεων - Εμπορικής και 
Βιομηχανικής Ιδιοκτησίας, β) Ανωνύμων Εταιρειών - Πίστεως και γ) 
Ασφαλιστικών Επιχειρήσεων και Αναλογιστικής, να υπογράφουν «Με 
εντολή Υπουργού» ο καθένας μέσα στην αρμοδιότητα της μονάδας που 
είναι προϊστάμενος, τις αποφάσεις πράξεις, εντολές και έγγραφα, σύμ¬ 
φωνα με την απόφαση Β3-252/16.4.1987 (ΦΕΚ 214/Β/ 
24.4.87). 

2. Εξουσιοδοτούμε τον Γενικό Γραμματέα Κρατικών Προμηθειών, 
τους προϊσταμένους των Διευθύνσεων, Τμημάτων και αυτοτελών Γρα¬ 
φείων της Γενικής Γραμματείας Κρατικών Προμηθειών, η οποία συ- 
στήθηκε με το άρθρο 27 παράγραφος 1 του Ν. 1558/1985, να υπο¬ 
γράφουν «Με εντολή Υπουργού», ο καθένας μέσα στην αρμοδιότητα της 
μονάδας που είναι προϊστάμενος, τις αποφάσεις, πράξεις, εντολές και 
έγγραφα, σύμφωνα με την απόφαση Β3-253/16.4.1987 (ΦΕΚ 214/ 
Β/24.4.87). 

3. Στις αποφάσεις Β3-252/16.4.1987 και Β3-253/16.4.1987 
όπου αναφέρεται η λέξη «Υφυπουργός» αντικαθίσταται με την λέξη 
«Υπουργός». 

4. Η απόφαση αυτή ισχύει από την ημερομηνία υπογραφής και να 
δημοσιευθεί στην εφημερίδα της Κυβερνήσεως, σύμφωνα με τις διατά¬ 
ξεις του άρθρου 29 του Ν. 1558/1985 (ΦΕΚ 137/Α/85). 

Αθήνα, 7 Ιουλίου 1989 

Ο ΥΠΟΥΡΓΟΣ 

ΑΝΔΡΕΑΣ ΑΝΔΡΙΑΝΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


Α ρ. 8076 (9) 

Συγχώνευση του Νομικού προσώπου «ΚΟΙΝΟΤΙΚΗ ΒΙΒΛΙΟΘΗΚΗ 

ΑΓΙΟΥ ΓΕΩΡΓΙΟΥ» στο νομικό πρόσωπο «ΠΝΕΥΜΑΤΙΚΟ ΚΕ¬ 
ΝΤΡΟ ΚΟΙΝΟΤΗΤΑΣ ΑΓΙΟΥ ΓΕΩΡΓΙΟΥ». 

Ο ΝΟΜΑΡΧΩΝ ΔΙΕΥΘΥΝΤΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις του άρθρου 175 του Δ.Κ.Κ. (Π.Δ. 76/85), όπως 
αυτές τροποποιήθηκαν και συμπληρώθηκαν με τις όμοιες της παρ. 3 
του άρθρου 11 του Ν. 1832/89 «τροποποίηση και συμπλήρωση της νο-. 
μοθεσίας για την τοπική αυτοδιοίκηση, την αποκέντρωση και άλλες δια¬ 
τάξεις (ΦΕΚ 54/17.2.1989 τ.Α·). 

2. Την 31/89 απόφαση του Κοινοτικού Συμβουλίου Αγίου Γεωρ¬ 
γίου, περί συγχώνευσης του νομικού προσώπου «ΚΟΙΝΟΤΙΚΗΣ ΒΙ¬ 
ΒΛΙΟΘΗΚΗΣ ΑΓΙΟΥ ΓΕΩΡΓΙΟΥ» στο νομικό πρόσωπο «ΠΝΕΥΜΑ¬ 
ΤΙΚΟ ΚΕΝΤΡΟ ΚΟΙΝΟΤΗΤΑΣ ΑΓΙΟΥ ΓΕΩΡΓΙΟΥ», αποφασί¬ 
ζουμε: 

Τη συγχώνευση του νομικού προσώπου της Κοινότητας Αγίου Γεωρ¬ 
γίου υπό την επωνυμία «ΚΟΙΝΟΤΙΚΗ ΒΙΒΛΙΟΘΗΚΗ ΑΓΙΟΥ ΓΕΩΡ¬ 
ΓΙΟΥ» στο ευρύτερου φάσματος όμοιο νομικό πρόσωπο της κοινότητας 
υπό την επωνυμία «ΠΝΕΥΜΑΤΙΚΟ ΚΕΝΤΡΟ ΚΟΙΝΟΤΗΤΑΣ 
ΑΓΙΟΥ ΓΕΩΡΓΙΟΥ». 

Ορίζουμε ότι η κινητή περιουσία (ακίνητης μη υπάρχουσα) του συγ- 
χωνευόμενου νομικού προσώπου «ΚΟΙΝΟΤΙΚΗ ΒΙΒΛΙΟΘΗΚΗ 
ΑΓΙΟΥ ΓΕΩΡΓΙΟΥ» ήτοι βιβλία, έπιπλα κλπ. καθώς και το ταμειακό 
υπόλοιπο αυτού περιέρχονται στο νομικό πρόσωπο που συγχωνεύεται 
«ΠΝΕΥΜΑΤΙΚΟ ΚΕΝΤΡΟ ΚΟΙΝΟΤΗΤΑΣ ΑΓΙΟΥ ΓΕΩΡΓΙΟΥ» 
χωρίς καμία ειδικότερη διατύπωση. 

Η απόφαση αυτή να δημοσιευθεί στην Εφημερίδα της Κυβερνήσεεος. 

Λιβαδειά, 5 Ιουλίου 1989 

Ο. Νομαρχών Διευθυντής 
ΣΩΤ. ΝΙΚΟΛΑΟΥ 

——4 - 

Αριθ. 16 02 (10) 

Απόρριψη αίτησης της Α.Ε. ΛΑΡΚΟ για την χορήγηση άδειας μεταλ¬ 
λευτικών ερευνών. 

Ο ΝΟΜΑΡΧΩΝ ΔΙΕΥΘΥΝΤΗΣ ΒΟΙΩΤΙΑΣ 

Με τη 1602/89 απόφαση του Νομαρχούντος Δ/ντού Βοιωτίας που 
εκδόθηκε σύμφωνα με τις διατάξεις του άρθρου 32 του ΝΔ 210/73 
«περί μεταλλευτικού κώδικος «απορρίφθηκε η αίτηση της ΑΕ ΛΑΡΚΟ 
που έχει έδρα την Αθήνα «περί χορηγήσεως αδείας διενεργε'ιας μεταλ¬ 
λευτικών ερευνών σε χώρο «8200» στρεμμάτων στην περιοχή Ακραιφ- 
ν'ιου Κοκκίνου διότι εμπίπτει στις περιοριστικές διατάξεις που αναφέρο¬ 


νται στην Α5/2280/83 (ΦΕΚ 720/Β/83 Υγειονομική διάταξη. 

Λιβαδειά, 5 Ιουλίου 1989 
Ο Νομαρχών Διευθυντής 
ΣΩΤ. ΝΙΚΟΛΑΟΥ 

- + - 

Αρ. 7210 . (Π) 

Συμπλήρωση της 6489/88 απόφασης του Νομάρχη Ηρακλείου. 

Ο ΝΟΜΑΡΧΩΝ ΔΙΕΥΘΥΝΤΗΣ Ν. ΗΡΑΚΛΕΙΟΥ 
Έχοντας υπόψη: 

1) Τις δ/ξεις του από 17.7.23 Δ/τος «περί σχεδίων πόλεων Κωμών 
και οικισμών του Κράτους κ.λπ.». 

2) Τον Ν. 1337/83 «περί επεκτάσεως των Πολεοδομικών σχεδίων 
οικιστικής ανάπτυξης και σχετικές ρυθμίσεις και ειδικά το άρθρο 26 αυ¬ 
τού, όπως αυτό τροποποιήθηκε με το άρθρο 8 Ν. 1512/85. 

3) Τον Α.Ν. 314/68 όπως αντικαταστάθηκε με το Ν. Δ/γμα 
1018/71 

4) Το 443/83 Π. Δ/γμα (ΦΕΚ 165/Α/83) περί μεταβιβάσεως αρ¬ 
μοδιότητας στους Νομάρχες έγκρισης τροποποιήσεων ρυμοτομικού 
σχεδίου επιβολής προκηπίων κλπ. 

5) Το άρθρο 27 Ν. 1558/85 (ΦΕΚ 137/Α/26.7.85) περί συστά- 
σων Υπουργείου ΠΕΧΩΔΕ. 

6) Την 6489/88 Απόφαση Νομάρχη για χαρακτηρισμό χώρου για 
την ανέγερση Ερευνητικού Κέντρου Κρήτης και καθορισμός όρων δόμη¬ 
σης σ’ αυτό. 

7) Την από 21.6.89/6763 αίτηση του Ιδρύματος Τεχνολογίας και 
Έρευνας. 

8) Την απόφαση του συμβουλίου ΧΟΠ πρακτικό 130/22.6.89, 
αποφασίζουμε: 

Συμπληρώνουμε την 6489/88 απόφαση Νομάρχη για χαρακτηρι¬ 
σμό χώρου για την ανέγερση Ερευνητικού Κέντρου Κρήτης και καθορι¬ 
σμό όρων δόμησης σ’ αυτό με την παρατήρηση ότι επιτρέπονται οι απο¬ 
στάσεις Δ μεταξύ των εσωτερικών κτιρίων του Ιδρύματος Έρευνας και 
Τεχνολογίας όπως φαίνονται στην συνημμένη μελέτη, επειδή εξυπηρε¬ 
τεί τους κτιριολογικούς σκοπούς του ιδρύματος. 

Κατά τα λοιπά ισχύει η προηγούμενη 6489/88 απόφαση Νομάρχη. 

' Ηράκλειο,-3 Ιουλίου 1989 

Ο Νομαρχών Διευθυντής 
ΕΥΘΥΜΙΟΣ ΚΑΚΚΑΒΑΣ 

- ♦ - 

ΔΙΟ ΡΘΩΣΕΙΣ ΣΦΑΛΜΑ ΤΩΝ 

( 12 ) 

Στην Υπουργική απόφαση 66058/16.11.1988, που δημοσιεύθηκε στο 
ΦΕΚ 872/5.12.1988 (τεύχος Β 1 ) με την οποία πολιτσγραφήθηκε ο ομο¬ 
γενής αλλοδαπός ΔΕΜΙΡΤΖΗΣ Άλκης του Ιωσήφ διορθώνεται το επίθετο 
αυτού από το εσφαλμένο «ΔΕΜΕΡΤΖΗΣ» στο ορθό «ΔΕΜΙΡΤΖΗΣ». 

(Από το Υπουργείο Εσωτερικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


